СРЕДНО УЧИЛИЩЕ
”Пейо Крачолов Яворов” – град Чирпан

ул.”П.К.Яворов” 6 пощенски код 6200

Директор: тел. 0416/94496 info-2401178@edu.mon.bg

1. **УТВЪРЖДАВАМ:**

 **Трифон Йорданов**

**Директор на СУ „П.К.Яворов“**

**ГОДИШЕН ПЛАН**

**ЗА КВАЛИФИКАЦИОННАТА ДЕЙНОСТ В**

**СУ „Пейо Крачолов Яворов“**

**УЧЕБНА 2025/2026 ГОДИНА**

**Планът е актуализиран за учебната 2025/2026 година**

**и е приети на педагогически съвет с Протокол № 16/09.09.2025г. и е утвърден със Заповед на Директора № 1171/12.09.2025г.**

1. **КВАЛИФИКАЦИОННАТА ДЕЙНОСТ В СУ „ПЕЙО КРАЧОЛОВ ЯВОРОВ“**

Квалификационната дейност в училището е подчинена на потребностите на преподавателите за повишаване на педагогическите им умения и способности, отговарящи на изискванията на съвременното общество и влизането в сила на ЗПУО и ДОС.

Според чл.44 (5) от Наредба № 15 от 22 юли 2019 г. „За статута и професионалното развитие на учителите, директорите и другите педагогически специалисти дейностите за повишаване на квалификацията на педагогическите специалисти“ на институционално ниво се осъществяват по план за квалификационна дейност като част от годишния план и в съответствие със:

1. стратегията за развитие на институцията;

2. установените потребности за повишаване на квалификацията;

3. резултатите от процеса на атестиране;

4. годишните средства за квалификация, част от които се разходват в съответствие с приоритетните области за продължаващата квалификация, определяни ежегодно от Министерството на образованието и науката;

5. правилата за организирането и провеждането на вътрешноинституционалната квалификация, съгласувани с педагогическия съвет и утвърдени от директора на институцията;

6. възможностите за участие в международни и национални програми и проекти.

Директорът на училището упражнява контрол по отношение на изпълнението на плана за квалификационната дейност и участието на педагогическите специалисти в квалификационните дейности на национално, регионално и институционално ниво.

Контролът на обучението на педагогическите специалисти по програми, вписани в регистъра на одобрените програми за повишаване квалификацията на педагогическите специалисти, се осъществява от оправомощени от министъра на образованието и науката длъжностни лица.

Според чл. 45. (1) Квалификацията на педагогическите специалисти е:

1. въвеждаща - за адаптиране в образователната среда и за методическо и организационно подпомагане и е задължителна за педагогическите специалисти, които:

а) са постъпили за първи път на работа в системата на предучилищното и училищното образование;

б) са назначени на нова длъжност, включително по управление на институцията;

в) заемат длъжност след прекъсване на учителския си стаж за повече от две учебни години;

г) ще прилагат нови или променени учебни планове и учебни програми в училищата и програмни системи в предучилищното образование.

2. продължаваща - за непрекъснато професионално и личностно усъвършенстване, за кариерно развитие и успешна реализация чрез периодично актуализиране и допълване на знанията, уменията и компетентностите:

а) по учебни програми за съответния учебен предмет или програмни системи;

б) по професионалния профил на педагогическия специалист;

в) за развитие на умения за преподаване по ключовите компетентности;

г) за познаване и прилагане на иновативни подходи в образователния процес;

д) за кариерно ориентиране и консултиране на учениците;

е) за организационни и консултативни умения;

ж) за управление на институцията и работа със заинтересовани страни;

з) за участие в проучвания, изследователска и творческа дейност;

и) за придобиване на по-висока професионално-квалификационна степен;

й) за придобиване на нова или допълнителна професионална квалификация или специализация.

(2) Въвеждащата квалификация може да се организира в рамките на вътрешноинституционалната квалификация. Работодателят определя наставник в срок до два месеца от встъпването в учителска длъжност на педагогическия специалист по чл. 45, ал. 1, т. 1, букви "а" - "г". Наставникът подкрепя новоназначения учител в процеса на адаптирането му към учителската професия и го подпомага методически и/или административно при изпълнението на задълженията му като класен ръководител и др.

(3) Продължаващата квалификация по ал. 1, т. 2, букви "а" - "з" се извършва от висши училища, научни организации, специализирани обслужващи звена или обучителни организации, чиито програми са одобрени от министъра на образованието и науката или от оправомощено от него длъжностно лице.

(4) Продължаващата квалификация по ал. 1, т. 2, букви "и" и "й" се провежда само от висши училища.

Организационните форми за повишаване на квалификацията са:

1. за продължаващата квалификация:

а) курсове, семинари, тренинги, школи, практикуми, лектории, уебинари;

б) специализации, свързани с методическата, педагогическата, психологическата подготовка на педагогическите специалисти, с конкретна предметна област или с управление на образованието;

в) професионално-педагогическа специализация по чл. 60, ал. 1, т. 2;

г) майсторски клас като интерактивна форма на обучение на учители-новатори чрез представяне на педагогическите им постижения, споделяне на положителен професионален опит, обсъждане на актуални тенденции и прилагане на иновативни технологии и практики;

д) форуми (научно-практически конференции, пленери, кръгли маси) за представяне на резултати от проучвания, изследователска и творческа дейност, за професионална изява и представяне на добри, иновативни практики или постижения;

2. за вътрешноинституционалната квалификация:

а) лектории, вътрешноинституционални дискусионни форуми;

б) открити практики, методическо подпомагане, презентации на творчески проекти;

в) резултати и анализи на проведени педагогически изследвания и постижения;

г) споделяне на иновативни практики.

Педагогическите специалисти са длъжни да повишават квалификацията си:

1. по програми на организациите по чл. 43, т. 1 и 2 в не по-малко от 48 академични часа за всеки период на атестиране;

2. в рамките на вътрешноинституционалната квалификация - в не по-малко от 16 академични часа годишно за всеки педагогически специалист.

След участие и успешно завършване на обучение за повишаване квалификацията по програми на специализирани обслужващи звена, на висши училища и научни организации и по одобрени програми от Информационния регистър на одобрените програми за повишаване квалификацията на педагогическите специалисти лицата получават:

1. удостоверение за допълнително обучение или специализация - за обученията по чл. 46, т. 1, букви "а", "б", "г" и "д" (приложение № 14);

2. свидетелство за професионално-педагогическа специализация - за обучението по чл. 46, т. 1, буква "в" (приложение № 15).

(2) Участието на педагогическите специалисти във формите за повишаване на квалификацията не е пряко основание за придобиване на професионално-квалификационна степен с изключение на участието във формата по чл. 46, т. 1, буква "в".

За участие в обучения за повишаване на квалификацията, извършвани от организации по чл. 43, т. 1 и 2 на педагогическия специалист се присъждат квалификационни кредити. Обучението за повишаване на квалификацията се извършва по програми в присъствена, включително и при синхронно обучение от разстояние в електронна среда или в частично присъствена форма.

Обучението в частично присъствена форма се извършва при присъствени, включително и при синхронно обучение от разстояние в електронна среда не по-малко от 50 на сто от общия брой академични часове по програмата, като в неприсъствените академични часове се провеждат подготовка, консултиране и/или изпълнение на поставена от обучителя задача, за които следва да е налице документиран резултат.

За участие в обучение за повишаване на квалификацията на педагогическите специалисти, извършвано от организации по чл. 43, т. 1 и 2, не може да се присъжда по-малко от един квалификационен кредит. Един квалификационен кредит се присъжда за:

1. участие в обучение с продължителност 16 академични часа, от които не по-малко от 8 академични часа са присъствени, включително и при синхронно обучение от разстояние в електронна среда;

2. подготовка, представяне и публикуване на доклад от педагогически форум от международно, национално или регионално ниво;

3. научна или научно-методическа публикация в специализирано издание.

Квалификационни кредити се присъждат от институциите и организациите по чл. 43, т. 1 и 2 и се удостоверяват с документ за допълнително обучение по чл. 48, ал. 1, т. 1.

За всеки период на атестиране всеки педагогически специалист е длъжен да придобие не по-малко от 3 квалификационни кредита от участие в обучения за повишаване на квалификацията по програми на организациите по чл. 43, т. 1 и 2.

Когато обучението за повишаване на квалификацията, включително и при синхронно обучение от разстояние в електронна среда, се извършва по програма, която предвижда присъствена и неприсъствена част и предполага предварителна подготовка и консултиране, броят на присъдените квалификационни кредити се определя от общия брой академични часове, предвидени за обучение, ако е изпълнено изискването на ал. 3, т. 1 за броя присъствени академични часове.

Системата от квалификационни кредити осигурява възможност за:

1. натрупване на квалификационни кредити за всеки период на атестиране с цел кариерно развитие;

2. пренасяне и признаване на квалификационни кредити за периода на атестиране при промяна на местоработата.

Когато обучението за повишаване на квалификацията се извършва по одобрена програма, която предвижда синхронно обучение от разстояние в електронна среда, обучителната организация трябва да ползва електронна платформа за провеждане на обучението, която да:

1. позволява конфигуриране и използване на виртуална стая за видео- и аудиовръзки; разговор, чат, споделяне на екрана на преподавателя, визуализация на различни информационни обекти (текст, презентация, изображения, мултимедия и др.);

2. поддържа запис на обучението с възможност за контролирано споделяне на записа;

3. поддържа вход със служебните акаунти, създадени и поддържани от Министерството на образованието и науката за всички учители в домейна @edu.mon.bg;

4. различава типовете потребители (обучител, участник, експерт) и позволява администриране и достъп до различните функционалности и ресурси;

5. осигурява създаването на различни по структура тестове за завършване на обучението с възможност за автоматична оценка, запис на резултата и обратна връзка за всеки отделен курс.

1. **АНАЛИЗ НА СЪСТОЯНИЕТО НА КВАЛИФИКАЦИОННАТА ДЕЙНОСТ ПРЕЗ УЧЕБНАТА 2024/2025 Г.**

Дейностите по квалификация на учителите в СУ „Пейо Крачолов Яворов“, град Чирпан се провеждаха в съответствие с Годишния план за квалификационна дейност, приет на заседание на Педагогическия съвет с Протокол №13/11.09.2024 г.

През учебната 2024/2025г. педагогическите специалисти от СУ „Пейо Крачолов Яворов“, Чирпан са се включили в 21 обучителни форми (квалификационни курсове, семинари, работни срещи, конференции), от които 11 са форми на вътрешноинституционална квалификация. Защитени са общо 104 кредита.

Използвани са образователните услуги на следните обучителни организации: Тракийски университет - ДИПКУ, Стара Загора; Софийски университет „Св. Климент Охридски“, ОРАК Инженеринг ЕООД; Training Lab Бонев груп ЕООД.

Част от обученията са по Национална програма „Квалификация“ или са за сметка на обучаващата организация.

Не е провеждано обучение на непедагогическия персонал.

1 педагогогически специалист защити четвърта професионално-квалификационна степен. Колегата се включи в Дейност 2 по проект „Квалификация за професионално развитие на педагогическите специалисти“, финансиран по Оперативна програма „Наука и образование за интелигентен растеж“ 2014-2020 г. и бяха възстановени разходите му за подготвителните курсове и процедурите за придобиване на четвърта или пета ПКС.

|  |  |
| --- | --- |
| Брой ПС получили професионално-квалификационна степен през отчетния период | Брой придобили образователно-квалификационна степен през отчетния период |
| V | IV | III | II | I | бакалавър | магистър | доктор |
| 0 | 1 | 0 | 0 | 0 | 0 | 0 | 0 |

**Тематични направления и курсове**

1. Обучения на специалисти от ЕПЛР от детските градини, училищата и ЦСОП за прилагане на карта за функционална оценка на децата и учениците със СОП и с хронични заболявания във връзка с Международната класификация за функционирането на човека, уврежданията и здравето на децата
2. Коучинг за лидери – практическата психология в помощ на педагогическата практика
3. Най-новите информационни технологии в процеса на обучение
4. Как да привлечем нашите деца в нашето училище
5. Компетентност на директора по издаване на вътрешни актове в образователната институция
6. Актуални проблеми на методиката на обучение по технология и предприемачество в прогимназиален етап
7. Позитивно решаване на конфликти и развитие на толерантността
8. Спазване на правилата за информационна сигурност и най-често допускани грешки при провеждане на НВО

**Вътрешноинституционална квалификация**

 **Теми**

1. Новият учител в клас – изисквания, трудности и предизвикателства
2. Работа с електронен дневник
3. Подготовка за обучение в електронна среда: Офис 365 и Мудъл
4. Актуализиране на каталога на наличната в училищната библиотека - научна, методическа и учебно-помощна литература и своевременното му обновяване
5. Практически умения за работа с деца със СОП. Изисквания.
6. Приобщаващата класна стая. Изграждане на позитивни взаимоотношения.
7. Работа с ученици с различна степен на обучаемост. Повишаване на мотивацията за учене. Фактори и мотивационни модели.
8. Психологически техники за сплотяване на учениците в клас. Класният ръководител - фактор за успешно взаимодействие между училището и семейството.
9. Ефективност на подготовката на учениците при целодневна организация на учебния процес;
10. Приемственост между началната и прогимназиалната училищна степен чрез съвместни празници, уроци и посещения.
11. Приемственост между прогимназиален и гимназиален етап чрез съвместни празници, уроци и посещения.
12. „Емоционална интелигентност“ - „Определете нивото на Вашата емоционална интелигентност“
13. Техники за стимулирани на логическото мислене, въображението и паметта при учениците.
14. „STEM (STEAM) концепция в образованието – практически умения и

методически решения "

**Силните страни на проведените форми за квалификация са:**

1. Голям брой педагогически специалисти, преминали през обучение;

2. Голям брой защитени кредити;

3. Засилен интерес към разнообразни организационни форми на квалификация (курсове, семинари, тренинги, работни срещи, уебинари и др.)

4. Тематично разнообразие на проведените обучения; Повишен интерес към обученията по ИКТ.

5. Използват се образователните услуги на различни обучителни организации;

6. Значителен брой учители, започнали процедура за повишаване на професионално-квалификационната си степен и защитили такава.

7. Включване в дейност 2 по проект „Квалификация за професионално развитие на педагогическите специалисти“, финансиран по Оперативна програма „Наука и образование за интелигентен растеж“ 2014-2020 г. за възстановяване на разходите за подготвителните курсове и процедурите за придобиване на четвърта или пета ПКС.

8. Завършените квалификационни курсове допринасят за:

* обогатяване и преосмисляне на методиката на обучение, възпитание и социализация;
* споделяне на добри практики при квалификации и тяхното осъвременяване чрез нови идеи и форми на реализация;
* създаване на екипи, мислещи и действащи позитивно;
* експериментиране с нови идеи;
* създаване на нови професионални контакти.

**Слаби страни в квалификационната дейност:**

1. Някои обучения не са удовлетворили потребностите на учителите.

2. Поради извънредната епидемиологична обстановка обученията се провеждат онлайн, което понякога създава затруднения, губи се „живата връзка“, а това влошава качеството.

С участието на педагогическите специалисти в институционални и извънучилищни квалификационни форми се постигна:

* осъвременяване на знанията по предметната област на учителите;
* познаване и прилагане на съвременни методи на обучение, оценяване и възпитание;
* професионална подкрепа и адаптиране на младите специалисти.

В резултат от повишените професионални компетентности на учителите се констатира:

* подобряване на ефективността на образователния процес и учебните резултати на учениците;
* създаване на благоприятна и позитивна образователна среда в училището.
1. **ЦЕЛИ НА КВАЛИФИКАЦИОННАТА ДЕЙНОСТ ПРЕЗ УЧЕБНАТА 2025/2026 Г.**

**Целите** на квалификационната дейност в училище са:

- Повишаване на професионалната и административната подготовка на педагогическия екип и създаване на мотивация за усъвършенстване и самоусъвършенстване на учителите;

- Актуализиране и усъвършенстване на знанията и уменията за използване на ИКТ и облачните технологии в организацията и провеждането на учебния процес;

- Предоставяне на възможности за получаване на квалификация в сферата на създаването и управлението на проекти;

- Развитие на професионалните умения, нагласи и ценности и тяхното практическо приложение. Да се реализира идеята “Учене през целия живот”, чрез която да се актуализират знанията, уменията и педагогическият опит;

- Усъвършенстване на уменията за справяне с агресията и антиагресия.

**ІV. ОСНОВНИ ЗАДАЧИ**

Основните задачи са съобразени с Държавния образователен стандарт за статута и професионалното развитие на учителите, директорите и другите педагогически специалисти в системата на предучилищното и училищно образование, съгласно който са длъжни да повишават квалификацията си по програми за продължаваща квалификация в не по-малко от 48 академични часа за всеки период на атестиране за всеки педагогически специалист, а рамките на вътрешноинституционалната квалификация в не по-малко от 16 академични часа годишно за всеки педагогически специалист.

- Да се усъвършенства системата за квалификационна дейност в училище за осъществяване на ефикасна училищна политика в областта на квалификацията на учителите;

- Да се стимулират учителите към самоусъвършенстване чрез обмяна на педагогически и методически опит;

- Да се повиши ефективността от квалификационната дейност върху процеса и резултатите при усвояване на учебното съдържание по предмети чрез по-добра система на отчитане, анализ на постиженията и планиране на дейностите;

- Да се създават трайни мотиви за учебна дейност у учениците чрез разнообразни форми за проверка и оценка на знанията в съответствие с ДОС за УС и с Наредбата за оценяване на резултатите от обучението на учениците;

- Да се усъвършенства планирането и отчитането на резултатите и да се стимулират професионалните изяви на учителите;

- Да се засили работата на МО като действена форма за повишаване на професионалните качества на учителите;

- Мотивиране за участие на учители в конференции, семинари и програми на регионално и национално ниво за удовлетворяване на професионалните интереси и кариерното развитие.

1. **ОЧАКВАНИ РЕЗУЛТАТИ**

1. Ефективно използване на съвременни информационни източници и технологии за повишаване качеството на образованието и въвеждане на иновации в образователния процес. Подготвеност на учителите за обучение в електронна среда.

2. Подобряване ефективността на учебния час, успешно усвояване на учебното съдържание, повишаване мотивацията на учениците и стимулиране на личностната им изява, овладяване в учебния процес на ключови компетентности и прилагането им в конкретни практически задачи.

3. Разнообразяване на формите за проверка и оценка на знанията, уменията и компетенциите на учениците за интерпретиране и прилагане на учебното съдържание чрез практическа дейност.

4. Формиране на професионални умения и успешна адаптация в училищна среда на новоназначените педагогически специалисти. Оказване на теоретична и практическа подкрепа.

.